CELEX: 32021R2289
Language: hu
Date: 2021-12-21 00:00:00
Title: A Bizottság (EU) 2021/2289 végrehajtási rendelete (2021. december 21.) az (EU) 2021/2115 európai parlamenti és tanácsi rendeletnek a KAP stratégiai tervek tartalmi ismertetése és a biztonságos adatcsererendszer tekintetében történő alkalmazására vonatkozó szabályok megállapításáról

2021.12.22.   
               
               
                  HU
               
               
                  Az Európai Unió Hivatalos Lapja
               
               
                  L 458/463
               
            
         A BIZOTTSÁG (EU) 2021/2289 VÉGREHAJTÁSI RENDELETE
         (2021. december 21.)
         az (EU) 2021/2115 európai parlamenti és tanácsi rendeletnek a KAP stratégiai tervek tartalmi ismertetése és a biztonságos adatcsererendszer tekintetében történő alkalmazására vonatkozó szabályok megállapításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a közös agrárpolitika keretében a tagállamok által elkészítendő stratégiai tervhez (KAP stratégiai terv) nyújtott, az Európai Mezőgazdasági Garanciaalap (EMGA) és az Európai Mezőgazdasági Vidékfejlesztési Alap (EMVA) által finanszírozott támogatásra vonatkozó szabályok megállapításáról, valamint az 1305/2013/EU és az 1307/2013/EU rendelet hatályon kívül helyezéséről szóló, 2021. december 2-i (EU) 2021/2115 európai parlamenti és tanácsi rendeletre (1) és különösen annak 117. cikkére és 150. cikkének (3) bekezdésére,
         mivel:
         
                     (1)
                  
                  
                     Az (EU) 2021/2115 rendelet 104. cikke (1) bekezdésének értelmében a tagállamoknak az említett rendeletnek megfelelően KAP stratégiai tervet kell kidolgozniuk az EMGA és EMVA által finanszírozott uniós támogatás végrehajtása céljából. Meg kell állapítani a KAP stratégiai tervek tartalmának ismertetésére vonatkozó, elsősorban az említett rendelet 107–115. cikkében foglalt követelményeken alapuló szabályokat.
                  
               
                     (2)
                  
                  
                     Annak érdekében, hogy a Bizottság következetesen és teljeskörűen értékelhesse a KAP stratégiai tervek tartalmát, lehetővé kell tenni a tagállamoknak, hogy az (EU) 2021/2115 rendelet 115. cikke értelmében kötelező mellékleteken túl további mellékleteket is csatolhassanak, amelyekre nem vonatkozik az említett rendelet 118. és 119. cikke szerinti jóváhagyási kötelezettség.
                  
               
                     (3)
                  
                  
                     Az (EU) 2021/2115 rendelet 150. cikkének (1) bekezdése értelmében a Bizottságnak a tagállamokkal együttműködésben információs rendszert kell létrehoznia, amely lehetővé teszi a közös érdekű adatoknak a Bizottság és az egyes tagállamok közötti biztonságos cseréjét. Meg kell állapítani az említett rendszer működésére vonatkozó szabályokat, különös tekintettel a kapcsolódó feladatok megosztására a Bizottság és a tagállamok között. Ezek a szabályok lesznek alkalmazandók az (EU) 2021/2115 rendelettel vagy az említett rendelet alapján elfogadott felhatalmazáson alapuló vagy végrehajtási jogi aktusokkal összhangban benyújtandó információkra.
                  
               
                     (4)
                  
                  
                     mivel a tagállamoknak tudniuk kell, milyen szabályok alapján kell ismertetniük a KAP stratégiai terv elemeit és hogyan kell benyújtaniuk e terveket a Bizottsághoz jóváhagyás céljából, e rendeletnek az Európai Unió Hivatalos Lapjában való kihirdetését követő napon hatályba kell lépnie.
                  
               
                     (5)
                  
                  
                     Az e rendeletben előírt intézkedések összhangban vannak a közös agrárpolitikával foglalkozó bizottság véleményével,
                  
               ELFOGADTA EZT A RENDELETET:
         
            1. cikk
            A KAP stratégiai terv tartalma
            A tagállamok e rendelet I. mellékletének megfelelően ismertetik a KAP stratégiai tervnek az (EU) 2021/2115 rendelet V. címének II. fejezetében előírt tartalmi elemeit.
         
         
            2. cikk
            A KAP stratégiai terv kiegészítő mellékletei
            A tagállamok az (EU) 2021/2115 rendelet 115. cikke szerinti mellékleteken túl kiegészítő információként további mellékleteket csatolhatnak KAP stratégiai tervükhöz.
            A KAP stratégiai tervnek az (EU) 2021/2115 rendelet 118. cikke szerinti jóváhagyása és a KAP stratégiai terv módosításának az említett rendelet 119. cikkének (10) bekezdése szerinti jóváhagyása nem alkalmazandó ezekre a további mellékletekre.
         
         
            3. cikk
            Biztonságos elektronikus adatcsererendszer
            A tagállamok (EU) 2021/2115 rendelettel vagy az említett rendelet alapján elfogadott felhatalmazáson alapuló jogi aktusokkal vagy végrehajtási jogi aktusokkal összhangban információcserét folytatnak az SFC2021 elnevezésű biztonságos elektronikus adatcsererendszer segítségével. Az információcseréhez kapcsolódó bizottsági és tagállami felelősségi köröket e rendelet II. melléklete határozza meg.
            Az (1) bekezdéstől eltérően az (EU) 2021/2115 rendelet III. címének III. fejezetével kapcsolatos, az említett rendelet 143. cikkének (4) bekezdése alapján elfogadandó végrehajtási jogi aktus értelmében a tagállamok által benyújtandó információkat a Bizottság (EU) 2017/1185 végrehajtási rendeletében (2) megállapított szabályoknak megfelelően, az említett végrehajtási rendelet értelmében a Bizottság által rendelkezésre bocsátott IT-alapú rendszer segítségével kell továbbítani.
         
         
            4. cikk
            Hatálybalépés
            Ez a rendelet az Európai Unió Hivatalos Lapjában való kihirdetését követő napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. december 21-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 435., 2021.12.6., 1. o.
         
         
            (2)  A Bizottság (EU) 2017/1185 végrehajtási rendelete (2017. április 20.) az 1307/2013/EU és az 1308/2013/EU európai parlamenti és tanácsi rendeletnek a Bizottsághoz eljuttatandó információk és dokumentumok továbbítása tekintetében történő alkalmazására vonatkozó szabályok megállapításáról, valamint számos bizottsági rendelet módosításáról és hatályon kívül helyezéséről (HL L 171., 2017.7.4., 113. o.).
      
      
         
            I. MELLÉKLET
            A KAP stratégiai terv tartalmának ismertetése
            1.   Stratégiai nyilatkozat
            
            A KAP stratégiai terv áttekintése nagy vonalakban ismerteti, hogy a KAP mit kíván elérni az adott tagállam területén. A legfontosabb várható eredményekre és beavatkozásokra összpontosít – beleértve a zöldítési struktúra releváns elemeit – az azonosított igények fényében, és összefoglalja a pénzügyi előirányzattal kapcsolatos legfontosabb döntéseket. Bemutatja, hogy ezek a szempontok hogyan kapcsolódnak egymáshoz. Az áttekintésben külön hangsúlyt kaphat, hogy hogyan kezelték a KAP stratégiai tervre vonatkozó bizottsági ajánlásokban szereplő főbb elemeket.
            2.   Igényfelmérés, beavatkozási stratégia, kontextusmutatók és célterv
            
            2.1.   Igényfelmérés
            
            Az (EU) 2021/2115 rendelet 6. cikkének (1) és (2) bekezdésében említett minden egyedi célkitűzés esetében a KAP stratégiai terv ezen alszakasza a következőket tartalmazza:
            
                        a)
                     
                     
                        a helyzet elemzésének összefoglalása az erősségek, gyengeségek, lehetőségek és veszélyek szempontjából (a továbbiakban: a GYELV-elemzés) négy részre bontva (erősségek, gyengeségek, lehetőségek és veszélyek);
                     
                  
                        b)
                     
                     
                        az egyes igények azonosítása és leírása, függetlenül attól, hogy a KAP stratégiai terv beavatkozásai kitérnek-e rájuk. Idetartozik többek között:
                        
                                    i.
                                 
                                 
                                    az igény ismertetése, beleértve adott esetben az érintett területek típusait;
                                 
                              
                                    ii.
                                 
                                 
                                    az egyes igények kapcsolata az (EU) 2021/2115 rendelet 6. cikkének (1) és (2) bekezdésében említett egy vagy több egyedi célkitűzéssel;
                                 
                              
                                    iii.
                                 
                                 
                                    az (EU) 2021/2115 rendelet 6. cikke (1) bekezdésének a) pontjában említett egyedi célkitűzésre vonatkozóan ezen igények felmérése a közvetlen kifizetések méltányosabb elosztása, illetve hatékonyabb és eredményesebb célirányos kialakítása tekintetében – adott esetben figyelembe véve a mezőgazdasági üzemek szerkezetét –, valamint a kockázatkezeléssel kapcsolatos igényfelmérés;
                                 
                              
                                    iv.
                                 
                                 
                                    az (EU) 2021/2115 rendelet 6. cikke (1) bekezdésének d), e) és f) pontjában említett egyedi célkitűzésekhez kapcsolódó igényekre vonatkozóan ismertetni kell, hogyan vették figyelembe az említett rendelet XIII. mellékletében említett jogalkotási aktusokból eredő nemzeti környezetvédelmi és éghajlat-politikai tervek releváns céljait és egyéb elemeit. A leírásban egyértelművé kell tenni, hogy mely igények mely releváns célokhoz vagy nemzeti környezetvédelmi és éghajlat-politikai tervekhez kapcsolódnak.
                                 
                              
                  Ez az alszakasz a KAP stratégiai terv szintjén meghatározza a következőket:
            
                        a)
                     
                     
                        az igények rangsorolása, beleértve a meghozott döntések, valamint az alkalmazott módszer és kritériumok megalapozott indokolását;
                     
                  
                        b)
                     
                     
                        adott esetben annak ismertetése, hogy a KAP stratégiai terv miért nem vagy csak részben foglalkozik bizonyos igényekkel;
                     
                  
                        c)
                     
                     
                        adott esetben egyes földrajzi területek, például a legkülső régiók, a hegyvidéki és szigeti területek igényeinek felmérése.
                     
                  2.2.   Beavatkozási stratégia
            
            Ez az alszakasz az (EU) 2021/2115 rendelet 6. cikkének (1) és (2) bekezdésében említett valamennyi egyedi célkitűzés tekintetében a következőket tartalmazza:
            
                        a)
                     
                     
                        a beavatkozási stratégia leírása, bemutatva, hogy a beavatkozások kombinációja és a KAP stratégiai terv egyéb lényeges fő elemei várhatóan hogyan fognak együtt megoldást kínálni az igényekre – többek között a területi szempontokra –, illetve a beavatkozások hogyan járulnak hozzá közvetlenül és jelentős mértékben az egyedi célkitűzéshez, és hogyan kombinálhatók a KAP stratégiai terven kívüli egyéb releváns eszközökkel;
                     
                  
                        b)
                     
                     
                        egy vagy több eredménymutató kiválasztása az igényfelmérés alapján, beleértve a teljes KAP stratégiai terv szempontjából releváns célok és a kapcsolódó mérföldkövek indokolását, az (EU) 2021/2115 rendelet I. mellékletében szereplő lista alapján. Az eredménymutatók és a célkitűzések közötti kapcsolatnak összhangban kell lennie mind az igényfelméréssel, mind a beavatkozási logikával, és figyelembe kell vennie a beavatkozások és az eredménymutatók közötti kapcsolatokat.
                        A tagállamoknak eredménymutatónként egy célértéket kell meghatározniuk a KAP stratégiai terv teljes időtartamára.
                        Amennyiben a célérték arányszám, a tagállamoknak meg kell adniuk a számlálót és a nevezőt. A célok és az éves mérföldkövek értékeinek összhangban kell állniuk és összeegyeztethetőnek kell lenniük az igényekkel és a beavatkozások tervezett kimeneteinek a megfelelő eredménymutatókhoz kapcsolódó értékeivel, és adott esetben tartalmazniuk kell az (EU) 2021/2115 rendelet 115. cikkének (5) bekezdésében említett kiegészítő nemzeti finanszírozást;
                     
                  
                        c)
                     
                     
                        annak ismertetése, hogy hogyan teszik lehetővé a beavatkozások a célok elérését, és hogyan biztosított a beavatkozások koherenciája és összeegyeztethetősége;
                     
                  
                        d)
                     
                     
                        annak alátámasztása, hogy a beavatkozásokhoz rendelt pénzügyi előirányzatok megfelelőek a kitűzött célok eléréséhez, és összhangban állnak a pénzügyi tervvel;
                     
                  
                        e)
                     
                     
                        adott esetben az InvestEU igénybevételének indoklása és az (EU) 2021/2115 rendelet 6. cikkének (1) és (2) bekezdésében meghatározott, a KAP stratégiai terv keretében kiválasztott egy vagy több egyedi célkitűzés eléréséhez való hozzájárulása.
                        Ennek az alszakasznak tartalmaznia kell a „termelőtől a fogyasztóig” stratégiában és az uniós biodiverzitási stratégiában 2030-ra meghatározott uniós célok eléréséhez való nemzeti hozzájárulás ismertetését is annak érdekében, hogy a Bizottság értékelhesse, hogy a javasolt KAP stratégiai terv mennyire van összhangban az uniós környezetvédelmi és éghajlat-politikai jogszabályokkal és kötelezettségvállalásokkal, illetve milyen mértékben járul hozzá ezekhez, különös tekintettel a releváns uniós célokra. A tagállamok e rendelet 2. cikkének megfelelően további információkat is benyújthatnak a KAP stratégiai tervhez csatolt kiegészítő mellékletben.
                     
                  2.3.   Kontextusmutatók
            
            Ez az alszakasz meghatározza az (EU) 2021/2115 rendelet I. mellékletében felsorolt, az eredménymutatók nevezőjeként szolgáló kontextusmutatók alapértékét és referenciaévét, a legfrissebb rendelkezésre álló adatok felhasználásával.
            2.4.   Célterv
            
            Ebben az alszakaszban a 2.2. alszakasz b) pontjának megfelelően a beavatkozási logika tekintetében kiválasztott minden eredménymutatóra vonatkozóan összesítő táblázatban fel kell tüntetni a célértéket és az éves mérföldköveket.
            3.   A stratégia következetessége
            
            Ez a szakasz minden alszakasz esetében áttekintést nyújt a KAP stratégiai tervben meghatározott beavatkozások és feltételek kombinációjából eredő szinergiákról és kiegészítő jellegről.
            Ez a szakasz az alábbi alszakaszokat tartalmazza:
            3.1.   A környezet- és éghajlatvédelmi struktúra áttekintése
            
            Ez az alszakasz a következők leírását tartalmazza:
            
                        a)
                     
                     
                        a feltételesség általános hozzájárulása az egyedi környezetvédelmi és éghajlat-politikai célkitűzésekhez;
                     
                  
                        b)
                     
                     
                        az (EU) 2021/2115 rendelet 31. cikkének (5) bekezdésében és 70. cikkének (3) bekezdésében említettek szerinti vonatkozó alapfeltételek, a feltételesség és az említett rendelet 6. cikke (1) bekezdésének d), e) és f) pontjában meghatározott környezetvédelmi és éghajlat-politikai célkitűzéseket megvalósító különböző beavatkozások közötti kiegészítő jelleg;
                     
                  
                        c)
                     
                     
                        az (EU) 2021/2115 rendelet 105. cikkének megfelelően a környezetvédelmi és éghajlat-politikai célkitűzésekre vonatkozó fokozott törekvés várható megvalósításának módja;
                     
                  
                        d)
                     
                     
                        annak kifejtése, hogy a környezet- és éghajlatvédelmi struktúra hogyan járul hozzá az (EU) 2021/2115 rendelet XIII. mellékletében említett jogalkotási aktusokban meghatározott vagy azokból fakadó hosszú távú nemzeti célokhoz, és hogyan áll összhangban azokkal;
                     
                  
                        e)
                     
                     
                        a jó mezőgazdasági és környezeti állapot (GAEC) minden egyes előírására vonatkozóan az uniós előírás végrehajtási módjának ismertetése, beleértve az alábbi elemeket: a mezőgazdasági üzemen belüli gyakorlat, a területi hatály és az előírás hatálya alá tartozó mezőgazdasági termelők típusainak összefoglalása, valamint szükség esetén annak ismertetése, hogy a gyakorlat hogyan járul hozzá a GAEC-előírás fő célkitűzésének eléréséhez.
                        Ez a leírás az alábbi információkat tartalmazza:
                        
                                    i.
                                 
                                 
                                    az 1. GAEC-előírás esetében: a mezőgazdasági üzemen belüli kötelezettségek – például az engedélyezés és átalakítás – és egyéb szabályok összefoglalása, amennyiben az állandó gyepterületnek a teljes mezőgazdasági területhez viszonyított aránya nem éri el a referenciaarányt; az állandó gyepterület teljes mezőgazdasági területhez viszonyított referenciaarányának kiszámításához alkalmazott területi szint (nemzeti, regionális, szubregionális, mezőgazdasági üzemek szintje); a referenciaarány értéke az adott szinteken, valamint a referenciaarány kiszámításának ismertetése;
                                 
                              
                                    ii.
                                 
                                 
                                    a 2. GAEC-előírás esetében az alábbiak feltüntetése:
                                    
                                                —
                                             
                                             
                                                az azonosított és kijelölt tőzeges és vizes élőhelyeken található mezőgazdasági területek fő típusai,
                                             
                                          
                                                —
                                             
                                             
                                                a szénben gazdag talajok védelme érdekében a különböző típusú mezőgazdasági földterületekre alkalmazandó követelmények,
                                             
                                          
                                                —
                                             
                                             
                                                a GAEC-előírás alkalmazásának kezdőéve; amennyiben az alkalmazást a 2024. vagy a 2025. igénylési évre irányozták elő, ezt a késedelmet indokolni kell az (EU) 2021/2115 rendelet III. mellékletében szereplő 2. GAEC-előírás 1. lábjegyzetében említett irányítási rendszerrel kapcsolatos igények és tervezés alapján,
                                             
                                          
                                                —
                                             
                                             
                                                amennyiben a GAEC-előírás alkalmazását a 2024. vagy a 2025. igénylési évre irányozták elő, a kijelölt területen található mezőgazdasági területek típusának leírását és a mezőgazdasági üzemben alkalmazott gyakorlatok összefoglalását legkésőbb a KAP stratégiai tervnek a Bizottság által az (EU) 2021/2115 rendelet 119. cikkével összhangban jóváhagyott módosításában kell megadni, a GAEC-előírás alkalmazásának kezdőévét megelőzően;
                                             
                                          
                              
                                    iii.
                                 
                                 
                                    a 3. GAEC-előírás esetében: a növényegészségügyi okokból engedélyezett eltérés feltételeinek feltüntetése;
                                 
                              
                                    iv.
                                 
                                 
                                    a 4. GAEC-előírás esetében:
                                    
                                                —
                                             
                                             
                                                a védelmi sávok minimális szélessége és adott esetben az előírás révén védeni kívánt vízfolyások meghatározása, amelyet a területi hatályban kell megadni,
                                             
                                          
                                                —
                                             
                                             
                                                a sajátos helyi körülmények ismertetése, ha a tagállamok kiigazítják a védelmi sávok minimális szélességét a jelentős víztelenítő- és öntözőárkokkal rendelkező területeken;
                                             
                                          
                              
                                    v.
                                 
                                 
                                    az 5. GAEC-előírás esetében: a mezőgazdasági üzemben alkalmazott gyakorlat összefoglalása, megadva a lejtő dőlésszögét és adott esetben az erózió kockázatának kitett területeket;
                                 
                              
                                    vi.
                                 
                                 
                                    a 6. GAEC-előírás esetében:
                                    
                                                —
                                             
                                             
                                                a mezőgazdasági üzemben alkalmazott gyakorlat összefoglalása, az érintett legérzékenyebb időszak vagy időszakok és a talajborítás típusának megjelölésével,
                                             
                                          
                                                —
                                             
                                             
                                                ha a tagállamok az (EU) 2021/2115 rendelet III. mellékletében szereplő 6. GAEC-előírás 2. lábjegyzetét alkalmazzák, az érintett régiók sajátos körülményeinek ismertetése;
                                             
                                          
                              
                                    vii.
                                 
                                 
                                    a 7. GAEC-előírás esetében:
                                    
                                                —
                                             
                                             
                                                a mezőgazdasági üzemben alkalmazott gyakorlat összefoglalása, feltüntetve a vetésforgó gyakorlatát, valamint a növénykultúra és a másodvetésű növénykultúra meghatározását,
                                             
                                          
                                                —
                                             
                                             
                                                az érintett mezőgazdasági termelők típusa, beleértve az (EU) 2021/2115 rendelet III. mellékletében említett mentességeket,
                                             
                                          
                                                —
                                             
                                             
                                                amennyiben a tagállam engedélyezi a hüvelyes növényekkel végzett fokozott vetésforgóval és a növénytermesztés diverzifikálásával kapcsolatos gyakorlatokat a területe meghatározott régióiban az (EU) 2021/2115 rendelet III. mellékletében szereplő 7. GAEC-előírás 3. lábjegyzetében említettek szerint, annak magyarázata, hogy ezek a gyakorlatok milyen mértékben járulnak hozzá a talajpotenciál megőrzéséhez a GAEC-előírás célkitűzéseivel összhangban, az érintett régiók gazdálkodási módszereinek és agrár-éghajlati feltételeinek sokfélesége alapján, valamint e kivétel indokolása;
                                             
                                          
                              
                                    viii.
                                 
                                 
                                    a 8. GAEC-előírás esetében:
                                    
                                                —
                                             
                                             
                                                a nem termelési célú terület vagy tájképi elemek céljára szánt szántóterületek minimális arányára vonatkozóan a tagállam által választott lehetőségek magyarázata, különösen, ha nem mindhárom, az (EU) 2021/2115 rendelet III. mellékletében meghatározott lehetőség alkalmazandó,
                                             
                                          
                                                —
                                             
                                             
                                                az előírás hatálya alá tartozó szántóterület aránya,
                                             
                                          
                                                —
                                             
                                             
                                                a tájképi elemek és a nem termelési célú területek feltüntetése az alábbi indikatív lista alapján: parlagon hagyott területek, sövények, különálló fák vagy facsoportok, fasorok, táblaszegélyek, beékelt földterületek, védelmi sávok, árkok, patakok, kis tavak, kis vizes élőhelyek, kőfalak, kőhalmok, teraszok, kulturális elemek, egyéb,
                                             
                                          
                                                —
                                             
                                             
                                                adott esetben a szántóföldi tájképi elemek és nem termelési célú területek minimális arányának kiszámításához használt minimális méret és súlyozási tényezők vagy átváltási tényezők feltüntetése a tagállamok által az e pont második franciabekezdése szerinti indikatív listából kiválasztott tájképi elemek és nem termelési célú területek egyes típusai esetében, a biodiverzitási célkitűzéshez való hozzájárulásuk alapján,
                                             
                                          
                                                —
                                             
                                             
                                                információk az érintett mezőgazdasági termelők típusáról, beleértve az (EU) 2021/2115 rendelet III. mellékletében, a 8. GAEC-előírás 1. lábjegyzetében említett mentességeket,
                                             
                                          
                                                —
                                             
                                             
                                                a tájképi elemek megőrzésére vonatkozó előírás által érintett tájképi elemek felsorolása,
                                             
                                          
                                                —
                                             
                                             
                                                adott esetben az inváziós növényfajok elkerülését célzó intézkedések;
                                             
                                          
                              
                                    ix.
                                 
                                 
                                    a 9. GAEC-előírás esetében: a környezeti szempontból érzékeny állandó gyepterület kijelölésének elemei és a kapcsolódó indikatív hektárszám;
                                 
                              
                  
                        f)
                     
                     
                        amennyiben a tagállamok az (EU) 2021/2115 rendelet 13. cikkének (2) bekezdése alapján a III. mellékletben meghatározottakon túl további GAEC-előírásokat határoznak meg az említett melléklet fő célkitűzéseit illetően, a mezőgazdasági üzemekben alkalmazott gyakorlat, a területi hatály, az előírás hatálya alá tartozó mezőgazdasági termelők típusa, valamint annak ismertetése, hogy az előírás hogyan járul hozzá a célkitűzés eléréséhez;
                     
                  
                        g)
                     
                     
                        adott esetben annak ismertetése, hogy a KAP hogyan járult hozzá az (EU) 2021/783 európai parlamenti és tanácsi rendelet (1) szerinti multiplikátorhatáshoz és a mezőgazdasági termelők közösségeinek javát szolgáló integrált stratégiai természetvédelmi projektek bővítéséhez.
                     
                  3.2.   A fiatal mezőgazdasági termelőkre vonatkozó releváns beavatkozások és feltételek áttekintése
            
            Ez az alszakasz tartalmazza az (EU) 2021/2115 rendelet 109. cikke (2) bekezdésének b) pontjában meghatározott elemeket, valamint adott esetben a KAP hozzájárulás ismertetését a mezőgazdasági és vidékfejlesztési transznacionális tanulási célú mobilitás tekintetében, különös tekintettel a fiatal mezőgazdasági termelőkre és nőkre a vidéki térségekben, az (EU) 2021/817 európai parlamenti és tanácsi rendeletnek (2) megfelelően.
            3.3.   A termeléstől függő jövedelemtámogatás és a 2000/60/EK európai parlamenti és tanácsi irányelv (3)
               közötti kapcsolat áttekintése
            
            Ez az alszakasz tartalmazza az (EU) 2021/2115 rendelet 109. cikke (2) bekezdésének c) pontjában meghatározott elemeket.
            3.4.   A jövedelemtámogatás méltányosabb elosztására, valamint a hatékonyabb és eredményesebb célkiválasztásra vonatkozó áttekintés
            
            Ez az alszakasz tartalmazza az (EU) 2021/2115 rendelet 109. cikke (2) bekezdésének d) pontjában meghatározott elemeket.
            3.5.   Az ágazati beavatkozások áttekintése
            
            Ez az alszakasz tartalmazza az (EU) 2021/2115 rendelet 109. cikke (2) bekezdésének e) pontjában meghatározott elemeket. Az ágazatonkénti áttekintésnek emellett adott esetben ki kell térnie a feltételesség elemeivel való kiegészítő jellegre.
            3.6.   A kockázatkezelés koherens és integrált megközelítésének biztosításához hozzájáruló beavatkozások áttekintése
            
            Ez az alszakasz ismerteti a beavatkozások kombinációját, beleértve adott esetben az (EU) 2021/2115 rendelet 19. cikkében meghatározott lehetőséget is, amelynek célja, hogy hozzájáruljon a kockázatkezelés koherens és integrált megközelítésének biztosításához.
            3.7.   A nemzeti és a regionális beavatkozások és elemek közötti kölcsönhatás
            
            Ez az alszakasz a következőket tartalmazza:
            
                        a)
                     
                     
                        adott esetben a nemzeti és a regionális beavatkozások közötti kölcsönhatás ismertetése, ideértve a pénzügyi előirányzat beavatkozásonkénti és alaponkénti elosztását;
                     
                  
                        b)
                     
                     
                        abban az esetben, ha a KAP stratégiai terv egyes elemeinek meghatározására regionális szinten került sor, annak leírása, hogy a beavatkozási stratégia hogyan biztosítja azoknak a KAP stratégiai terv nemzeti szinten meghatározott elemeivel való koherenciáját és következetességét.
                     
                  3.8.   Az (EU) 2021/2115 rendelet 6. cikke (1) bekezdésének i) pontjában említett, az állatjólét javítására és az antimikrobiális rezisztencia leküzdésére irányuló célkitűzéshez való hozzájárulás áttekintése
            
            Ez az alszakasz tartalmazza az (EU) 2021/2115 rendelet 109. cikke (2) bekezdésének h) pontjában meghatározott elemeket.
            3.9.   Annak kifejtése, hogy a beavatkozások és a több beavatkozáshoz tartozó közös elemek hogyan járulnak hozzá a végső kedvezményezettek tekintetében az egyszerűsítéshez és az adminisztratív terhek csökkentéséhez
            
            Ennek a leírásnak tartalmaznia kell különösen a KAP irányításának és igazgatásának egyszerűsítését elősegítő technológiák és adatok révén, illetve a KAP stratégiai tervben szereplő beavatkozások tervezésének egyszerűsítése révén a KAP végrehajtása során hozott intézkedéseket.
            4.   Több beavatkozáshoz tartozó közös elemek
            
            4.1.   Fogalommeghatározások és minimumkövetelmények
            Ez az alszakasz a következőket tartalmazza:
            a)   
                  Mezőgazdasági tevékenység
               
            
            A mezőgazdasági termelés fogalommeghatározását illetően a tagállamoknak csak akkor kell információt szolgáltatniuk, ha az 1307/2013/EU európai parlamenti és tanácsi rendelet (4) 4. cikke (1) bekezdése c) pontjának i. alpontjához képest módosítják a fogalommeghatározást.
            A mezőgazdasági terület fenntartásának fogalommeghatározása tekintetében ezt a meghatározást a mezőgazdasági területek valamennyi típusára (szántóföld, állandó kultúrák és állandó gyepterület) vonatkozóan meg kell adni. Amennyiben a tagállamok külön követelményeket határoznak meg a parlagon hagyott földterületre vonatkozóan, ezeket meg kell adni;
            b)   
                  Mezőgazdasági terület
               
            
            Adott esetben meg kell adni az (EU) 2021/2115 rendeletben szereplő fogalommeghatározás kiegészítő elemeit.
            Adott esetben különösen a következő elemekre vonatkozóan kell információt szolgáltatni:
            
                        i.
                     
                     
                        az agrárerdészeti rendszerek elemei, amennyiben azokat a mezőgazdasági területen hozzák létre vagy tartják fenn, az egyes mezőgazdasági területtípusok (szántóföld, állandó kultúrák és állandó gyepterületek) vonatkozásában meghatározva ezeket az elemeket;
                     
                  
                        ii.
                     
                     
                        a faiskolák fogalommeghatározása;
                     
                  
                        iii.
                     
                     
                        a rövid vágásfordulójú, fás szárú energetikai ültetvény meghatározása, amely tartalmazza legalább a betakarítási ciklust, a növényfajok vagy -kategóriák jegyzékét és az ültetési sűrűséget;
                     
                  
                        iv.
                     
                     
                        az állandó gyepterületek esetében a meghatározásukhoz használt egyes elemek leírása, például talajművelés, szántás, a különböző típusú füvekkel való újravetés vagy a bevett helyi gyakorlatok;
                     
                  c)   
                  Támogatható hektár
               
            
            Adott esetben meg kell adni az (EU) 2021/2115 rendeletben szereplő fogalommeghatározás kiegészítő elemeit, mindenekelőtt az alábbi elemeket:
            
                        i
                     
                     
                        mezőgazdasági tevékenység túlsúlyának megállapítására vonatkozó kritériumok abban az esetben, ha a földterületet nem mezőgazdasági tevékenységre is használják;
                     
                  
                        ii.
                     
                     
                        az annak biztosítására vonatkozó kritériumok, hogy a földterület a mezőgazdasági termelő rendelkezésére álljon;
                     
                  
                        iii.
                     
                     
                        az az időszak, amelynek során az adott területnek meg kell felelnie a „támogatható hektár” fogalommeghatározásának;
                     
                  
                        iv.
                     
                     
                        ha a területeket csak kétévente lehet mezőgazdasági tevékenységre használni, az ilyen döntés környezetvédelmi, biodiverzitási és éghajlattal kapcsolatos okokon alapuló indokolása;
                     
                  
                        v.
                     
                     
                        amennyiben a GAEC-előírások alapján nem védett tájképi elemek is feltüntethetők, ezek leírása, például maximális mérete és a parcellához viszonyított maximális aránya, adott esetben;
                     
                  
                        vi.
                     
                     
                        ha az elszórt, nem támogatható elemekkel rendelkező állandó gyepterületek esetében rögzített csökkentési együtthatók alkalmazásával történik a támogatható terület meghatározása, a csökkentési együtthatók tekintetében alkalmazott elvek leírása;
                     
                  
                        vii.
                     
                     
                        amennyiben a korábban támogatásra jogosult területek támogathatóságának fenntartása mellett döntenek, miközben ezek a nemzeti programok végrehajtása miatt már nem felelnek meg az (EU) 2021/2115 rendelet 4. cikke (4) bekezdésének a) és b) pontja szerinti „támogatható hektár” fogalmának, e nemzeti programok leírása, beleértve a következőket:
                        
                                    —
                                 
                                 
                                    az integrált igazgatási és kontrollrendszer (IIER) követelményeinek való megfelelésük,
                                 
                              
                                    —
                                 
                                 
                                    az Európai Unió működéséről szóló szerződés (EUMSZ) I. mellékletében fel nem sorolt termékek vizenyős területek művelése révén történő termesztésére való alkalmazhatóság, és
                                 
                              
                                    —
                                 
                                 
                                    az (EU) 2021/2115 rendelet 6. cikke (1) bekezdésének d), e) és f) pontjában említett egyedi célkitűzésekhez való hozzájárulás;
                                 
                              
                  d)   
                  Aktív mezőgazdasági termelő
               
            
            Az aktív mezőgazdasági termelő fogalommeghatározását illetően a következőket kell megadni:
            
                        i.
                     
                     
                        a mezőgazdasági tevékenység minimális szintjét elérő mezőgazdasági termelők azonosítására szolgáló kritériumok;
                     
                  
                        ii.
                     
                     
                        amennyiben – kiegészítő eszközként – a nem mezőgazdasági tevékenységek negatív listájának használatára kerül sor, annak leírása;
                     
                  
                        iii.
                     
                     
                        adott esetben a közvetlen kifizetések indokolással alátámasztott összeghatára (legfeljebb 5 000 EUR), amely alatt a mezőgazdasági termelőt minden esetben „aktív mezőgazdasági termelőnek” kell tekinteni;
                     
                  e)   
                  Fiatal mezőgazdasági termelő
               
            
            A fiatal mezőgazdasági termelő fogalommeghatározását illetően a következőket kell megadni:
            
                        i.
                     
                     
                        felső korhatár;
                     
                  
                        ii.
                     
                     
                        azok a feltételek, amelyeknek teljesülniük kell ahhoz, hogy a termelő a „mezőgazdasági üzem vezetőjének” minősüljön;
                     
                  
                        iii.
                     
                     
                        megfelelő képzés és/vagy a szükséges készségek;
                     
                  f)   
                  Új mezőgazdasági termelő
               
            
            Az új mezőgazdasági termelő fogalommeghatározását illetően a következőket kell megadni:
            
                        i.
                     
                     
                        azok a feltételek, amelyeknek teljesülniük kell ahhoz, hogy a termelő első alkalommal a „mezőgazdasági üzem vezetőjének” minősüljön;
                     
                  
                        ii.
                     
                     
                        megfelelő képzés vagy a szükséges készségek;
                     
                  g)   
                  A közvetlen kifizetések odaítélésének minimumkövetelményei
               
            
            A közvetlen kifizetések odaítélésének minimumkövetelményei tekintetében ismertetni és indokolni kell a küszöbértéke(ke)t, és az(oka)t adott esetben hektárban, két tizedesjegy pontossággal és/vagy euróban, két tizedesjegy pontossággal kell megadni;
            h)   
                  Vidéki terület
               
            
            Fel kell tüntetni a vidéki területek fogalommeghatározását és a KAP stratégiai terv egészét érintő alkalmazhatóságát;
            i)   
                  Egyéb fogalommeghatározások a KAP stratégiai terv vonatkozásában
               
            
            Amennyiben a KAP stratégiai terv a közvetlen kifizetésekre, a vidékfejlesztésre vagy az ágazati támogatásra vonatkozó egyéb fogalommeghatározásokat használ, ezeket ismertetni kell, beleértve a konkrét alkalmazhatóságukat.
            4.2.   A közvetlen kifizetések formájában megvalósuló beavatkozásokhoz kapcsolódó elemek
            
            Ez az alszakasz a következőket tartalmazza:
            a)   
                  Területi jelleg
               
            
            Adott esetben az egyes területcsoportok leírása, beleértve a hasonló társadalmi-gazdasági vagy agronómiai feltételek ismertetését.
            b)   
                  Támogatási jogosultságok
               
            
            Adott esetben a támogatási jogosultságok rendszerének leírása és a tartalék működése tekintetében a jogosultságok nélküli első év megjelölése, amennyiben tervben van a jogosultságok fokozatos megszüntetése.
            c)   
                  A belső konvergencia rendszere
               
            
            A belső konvergencia módszerének ismertetése, adott esetben a területek egyes csoportjaira vonatkozóan, kivéve, ha az első évtől átalány alkalmazására kerül sor, ideértve a következő elemeket:
            
                        i.
                     
                     
                        az (EU) 2021/2115 rendelet 24. cikkének (3) bekezdésében említettek szerint az egyéni támogatási jogosultságok értékének legmagasabb szintjére vonatkozó célév és a támogatási jogosultságok értékének maximális szintje;
                     
                  
                        ii.
                     
                     
                        az (EU) 2021/2115 rendelet 24. cikkének (4) bekezdésében említett, a konvergencia felé tett lépések;
                     
                  
                        iii.
                     
                     
                        adott esetben a célévben elérendő egységérték az (EU) 2021/2115 rendelet 24. cikkének (4) bekezdése szerint;
                     
                  
                        iv.
                     
                     
                        az (EU) 2021/2115 rendelet 24. cikkének (5) bekezdésében említettek szerint a minimális konvergenciaszázalékra vonatkozó célév, valamint a célévre vonatkozó alapszintű jövedelemtámogatás tervezett átlagos egységösszegének százalékában kifejezett minimális egységérték;
                     
                  
                        v.
                     
                     
                        az (EU) 2021/2115 rendelet 24. cikke (6) bekezdésének megfelelően a konvergencia finanszírozása;
                     
                  
                        vi.
                     
                     
                        adott esetben csak a támogatási jogosultságok átlagos tervezett egységösszeget meghaladó részének csökkentéséről szóló leírás az (EU) 2021/2115 rendelet 24. cikke (6) bekezdésének második albekezdése szerint;
                     
                  
                        vii.
                     
                     
                        adott esetben a jogosultság egységértékének maximális, százalékban kifejezett csökkentése az (EU) 2021/2115 rendelet 24. cikkének (7) bekezdése szerint.
                     
                  d)   
                  A tartalék működése
               
            
            Adott esetben a területek egyes csoportjai vonatkozásában ismertetni kell a tartalék működését, meghatározva különösen a következő elemeket:
            
                        i.
                     
                     
                        a tartalék létrehozására szolgáló rendszer leírása;
                     
                  
                        ii.
                     
                     
                        a támogatható mezőgazdasági termelők különböző kategóriáinak ismertetése, a tartalékhoz való hozzáférésük, az új támogatási jogosultságok kiosztása vagy a meglévő támogatási jogosultságok értékének növelése és elsőbbségi sorrendjük;
                     
                  
                        iii.
                     
                     
                        a tartalék pénzügyi feltöltésére vonatkozó szabályok;
                     
                  
                        iv.
                     
                     
                        a támogatási jogosultságok lejártára és tartalékba helyezésére vonatkozó szabályok.
                     
                  e)   
                  A támogatási jogosultságok átruházásával kapcsolatos szabályok
               
            
            Adott esetben a támogatási jogosultságok átruházásával kapcsolatos szabályok.
            f)   
                  A közvetlen kifizetések csökkentése
               
            
            Adott esetben a kifizetések csökkentésének és maximalizálásának ismertetése, beleértve különösen a következőket:
            
                        i.
                     
                     
                        a sávok, a csökkentés százalékos aránya és azok magyarázata;
                     
                  
                        ii.
                     
                     
                        adott esetben a munkaerőköltségek levonásának módszere;
                     
                  
                        iii.
                     
                     
                        a közvetlen kifizetések csökkentésének és az egyes évekre vonatkozó felső határ megállapításának eredményeképpen keletkező becsült összeg, valamint annak tervezett elosztása.
                     
                  g)   
                  Küszöbértékek vagy határértékek alkalmazása a jogi személyek, a természetes vagy jogi személyek csoportjai vagy a kapcsolt szervezetek csoportjai szintjén
               
            
            A jogi személyek szintjén, a természetes vagy jogi személyek csoportjainak szintjén, illetve a kapcsolódó jogi személyek csoportjának szintjén meghatározott küszöbértékekre vagy határértékekre vonatkozó döntések és indokolások – az (EU) 2021/2115 rendelet 110. cikke d) pontja iii. alpontjának megfelelően – adott esetben valamennyi beavatkozástípus esetében, feltüntetve az érintett beavatkozásokat.
            h)   
                  Hozzájárulás a kockázatkezelési eszközökhöz
               
            
            Adott esetben az (EU) 2021/2115 rendelet 19. cikke tervezett végrehajtásának ismertetése, beleértve az erre a célra előirányzott közvetlen kifizetések százalékos arányára vonatkozó döntést.
            4.3.   Technikai segítségnyújtás
            
            A technikai segítségnyújtás igénybevételének ismertetésére vonatkozó alszakasznak különösen a következőket kell tartalmaznia:
            
                        a)
                     
                     
                        a technikai segítségnyújtás célkitűzései;
                     
                  
                        b)
                     
                     
                        a technikai segítségnyújtás hatóköre és a tevékenységek indikatív tervezése;
                     
                  
                        c)
                     
                     
                        a technikai segítségnyújtás kedvezményezettjei;
                     
                  
                        d)
                     
                     
                        az Európai Mezőgazdasági Vidékfejlesztési Alapból (EMVA) a KAP stratégiai tervhez nyújtott teljes hozzájárulás százalékos aránya (két tizedesjegy pontossággal), amelyet egységes százalékként a technikai segítségnyújtási intézkedések finanszírozására kell felhasználni a KAP stratégiai terv időszakában.
                     
                  4.4.   KAP-hálózat
            
            A KAP-hálózat ismertetésére vonatkozó alszakasznak különösen a következőket kell tartalmaznia:
            
                        a)
                     
                     
                        a nemzeti KAP-hálózat összefoglaló áttekintése és célkitűzései, beleértve az európai innovációs partnerséget (EIP) és az AKIS-en belüli tudásáramlást támogató tevékenységek leírását, valamint a LEADER/közösségvezérelt helyi fejlesztés keretében működő helyi akciócsoportok hálózatba szervezését;
                     
                  
                        b)
                     
                     
                        a nemzeti KAP-hálózat szerkezete, irányítása és működése, beleértve azt is, hogy a hálózat tartalmaz-e regionális szintű elemeket; a hálózat számára elkülönített technikai segítségnyújtási támogatás indikatív részaránya, az időszakra vonatkozó indikatív költségvetés, valamint a nemzeti KAP-hálózat elindításának indikatív ütemterve.
                     
                  4.5.   Az EMVA és a vidéki térségekben működő egyéb uniós alapok közötti koordináció, hatáskör-elhatárolás, valamint az említett alapok egymást kiegészítő jellege
            
            Ez az alszakasz áttekintést nyújt az EMVA és más, a vidéki térségekben működő uniós alapok közötti koordinációról, elhatárolásról és kiegészítő jellegről, beleértve az uniós alapokból a vidéki térségekben nyújtott támogatás általános koherenciájának leírását, kiemelve felhasználásuk optimalizálásának módját, illetve ismertetve a hatáskör-elhatárolási és koordinációs mechanizmusokat.
            4.6.   Pénzügyi eszközök
            
            Ez az alszakasz adott esetben általános leírást ad a pénzügyi eszközökről, és indokolja alkalmazásukat, beleértve a következőket:
            
                        a)
                     
                     
                        a végrehajtás típusa, beleértve az irányítást;
                     
                  
                        b)
                     
                     
                        a potenciális alapkezelő;
                     
                  
                        c)
                     
                     
                        a kínált pénzügyi termékek típusa (hitel, garancia, tőke);
                     
                  
                        d)
                     
                     
                        a pénzügyi eszköz által a végső kedvezményezetteknek kínált előnyök;
                     
                  
                        e)
                     
                     
                        adott esetben a területi lefedettség;
                     
                  
                        f)
                     
                     
                        a valamennyi beavatkozásra vonatkozó egyéb közös technikai szabályok, például kombinációs vonatkozások.
                     
                  4.7.   A vidékfejlesztési beavatkozások vagy a bizonyos ágazatokat érintő beavatkozások közös elemei
            
            Ez az alszakasz a következőket tartalmazza:
            
                        a)
                     
                     
                        az EMVA-hozzájárulás nemzeti vagy regionális szinten alkalmazandó mértékére vonatkozó, az (EU) 2021/2115 rendelet 91. cikkének (2) bekezdésében említett régiótípusoktól függő döntések, valamint az említett rendelet 91. cikkének (3) bekezdésében említett egyes beavatkozási kategóriákra vonatkozó döntések;
                     
                  
                        b)
                     
                     
                        a nem támogatható beruházások általános felsorolása, adott esetben az (EU) 2021/2115 rendelet 73. cikkének (3) bekezdésében meghatározottakon túl;
                     
                  
                        c)
                     
                     
                        adott esetben több vidékfejlesztési beavatkozás vagy bizonyos ágazatok beavatkozásainak végrehajtása szempontjából releváns egyéb elemek, amelyek nem képezik a beavatkozások leírásának részét.
                     
                  5.   A beavatkozások ismertetése
            
            Az (EU) 2021/2115 rendelet 111. cikkében említett stratégiában meghatározott beavatkozásokra, köztük a regionális szintű beavatkozásokra vonatkozó alábbi szakasznak a következő információkat kell tartalmaznia:
            
                        a)
                     
                     
                        a beavatkozás azonosítása:
                        
                                    i.
                                 
                                 
                                    a beavatkozástípus, amibe az adott beavatkozás besorolható;
                                 
                              
                                    ii.
                                 
                                 
                                    adott esetben az érintett ágazat;
                                 
                              
                                    iii.
                                 
                                 
                                    a beavatkozáshoz használt egyetlen kimeneti mutató, valamint adott esetben az alkalmazott egységek;
                                 
                              
                                    iv.
                                 
                                 
                                    a beavatkozás egésze teljes mértékben hozzájárul-e az (EU) 2021/2115 rendelet 92., 93. és 95. cikkében említett minimális pénzügyi előirányzatokhoz;
                                 
                              
                                    v.
                                 
                                 
                                    területi hatály és adott esetben annak feltüntetése, hogy a beavatkozás végrehajtására nemzeti szinten, regionális szinten vagy nemzeti szinten, regionális elemekkel kerül-e sor, illetve hogy a beavatkozás transznacionális jellegű-e;
                                 
                              
                  
                        b)
                     
                     
                        hozzájárulás a stratégiához:
                        
                                    i.
                                 
                                 
                                    kapcsolat a beavatkozás által kezelt igényekkel, a 2.1. alszakaszban említett igényfelmérés során azonosított igények felsorolása alapján;
                                 
                              
                                    ii.
                                 
                                 
                                    az (EU) 2021/2115 rendelet 6. cikkének (1) és (2) bekezdésében említett kapcsolódó konkrét célkitűzés(ek), amely(ek)hez a beavatkozás közvetlen és jelentős módon kapcsolódik; valamint adott esetben az egyes ágazatokban végrehajtott beavatkozások esetében az említett rendelet 46. és 57. cikkében említett vonatkozó ágazati célkitűzés(ek);
                                 
                              
                                    iii.
                                 
                                 
                                    kapcsolódó eredménymutatók, amelyekhez a beavatkozásnak közvetlenül és jelentős mértékben hozzá kell járulnia;
                                 
                              
                  
                        c)
                     
                     
                        leírás és támogathatósági feltételek:
                        
                                    i.
                                 
                                 
                                    a beavatkozás egyedi kialakítása, követelményei és támogathatósági feltételei, beleértve adott esetben a következőket:
                                    
                                                —
                                             
                                             
                                                a beavatkozás céljának ismertetése és a beavatkozás általános leírása, beleértve a konkrét célkiválasztást, a kiválasztás elveit, a vonatkozó jogszabályokkal és egyéb beavatkozásokkal való kapcsolatokat,
                                             
                                          
                                                —
                                             
                                             
                                                a támogatható kedvezményezettek és a támogatható terület, valamint a kapcsolódó támogathatósági kritériumok leírása, vagy amennyiben a támogatás pénzügyi eszközök formáját ölti, a végső kedvezményezettek általános kategóriái,
                                             
                                          
                                                —
                                             
                                             
                                                a támogatható kötelezettségvállalások vagy művelettípusok leírása,
                                             
                                          
                                                —
                                             
                                             
                                                adott esetben a kedvezményezettek egyéb kötelezettségeinek ismertetése;
                                             
                                          
                              
                                    ii.
                                 
                                 
                                    a regionális elemeket tartalmazó nemzeti beavatkozások esetében a közös feltételeket kiegészítő egyedi regionális támogathatósági feltételek, amennyiben terveznek ilyeneket;
                                 
                              
                                    iii.
                                 
                                 
                                    adott esetben a releváns kiindulási elemek azonosítása a GAEC-előírások és a jogszabályban foglalt gazdálkodási követelmények (JFGK-k) között, valamint a vonatkozó kötelező nemzeti előírások meghatározása. Ismertetni kell, hogy a kedvezményezettek által teljesítendő kötelezettségvállalások hogyan haladják meg az (EU) 2021/2115 rendelet 31. cikke (5) bekezdésének b), c) és d) pontjában, 70. cikkének (3) bekezdésében és 72. cikkének (5) bekezdésében említett kötelező követelményeket;
                                 
                              
                  
                        d)
                     
                     
                        pénzügyi információk:
                        
                                    i.
                                 
                                 
                                    a vidékfejlesztési beavatkozások esetében a beavatkozáshoz való EMVA-hozzájárulás mértéke, adott esetben az egyes régiók szerint;
                                 
                              
                                    ii.
                                 
                                 
                                    a vidékfejlesztési beavatkozások, valamint az (EU) 2021/2115 rendelet 31. cikke (7) bekezdésének b) pontja szerinti éghajlat-politikai, környezetvédelmi és állatjóléti programok esetében annak feltüntetése, hogy a beavatkozás a 2014–2022 közötti időszak vonatkozásában tartalmaz-e teljes egészében vagy részben a vidékfejlesztési programokból átvitt kiadásokat;
                                 
                              
                                    iii.
                                 
                                 
                                    az (EU) 2021/2115 rendelet 95. cikkében említett és XII. mellékletében meghatározott minimális összeghez hozzájáruló beavatkozások esetében a beavatkozások pénzügyi előirányzatának azon része, amely beszámít az említett mellékletben szereplő összegekbe;
                                 
                              
                  
                        e)
                     
                     
                        a kedvezményezetteknek nyújtott támogatás:
                        
                                    i.
                                 
                                 
                                    az IIER hatályán kívül eső vidékfejlesztési beavatkozások esetében a támogatás formája (vissza nem térítendő támogatás vagy pénzügyi eszköz);
                                 
                              
                                    ii.
                                 
                                 
                                    a beavatkozás típusától függően a következők megjelölése:
                                    
                                                —
                                             
                                             
                                                az éghajlat-politikai, környezetvédelmi és állatjóléti programok esetében:
                                                
                                                            —
                                                         
                                                         
                                                            az alapszintű jövedelemtámogatást kiegészítő kifizetés az (EU) 2021/2115 rendelet 31. cikke (7) bekezdése a) pontjának megfelelően, vagy
                                                         
                                                      
                                                            —
                                                         
                                                         
                                                            az (EU) 2021/2115 rendelet 31. cikke (7) bekezdésének b) pontjával összhangban a kötelezettségvállalások következtében felmerülő többletköltségek és elmaradt bevétel egészét vagy egy részét ellentételező kifizetés, valamint az ügyleti költségek esetleges beszámítása,
                                                         
                                                      
                                          
                                                —
                                             
                                             
                                                az IIER hatályán kívül eső vidékfejlesztési beavatkozások esetében: a felmerült elszámolható költségek, egységköltségek, egyösszegű átalányok vagy átalányfinanszírozás visszatérítése,
                                             
                                          
                                                —
                                             
                                             
                                                az IIER hatálya alá tartozó vidékfejlesztési beavatkozások esetében: ellentételezések, egyszeri kifizetések, átalányösszegek, valamint a tranzakciós költségek esetleges beszámítása;
                                             
                                          
                              
                                    iii.
                                 
                                 
                                    adott esetben a támogatási arányok különböző szintjei és a támogatás szintje a beavatkozás célkiválasztásának tükrében;
                                 
                              
                                    iv.
                                 
                                 
                                    amennyiben a kifizetésekre többletköltségek és elmaradt bevétel alapján kerül sor, hivatkozás a KAP stratégiai terv mellékletében feltüntetendő, a támogatás összegének kiszámítására szolgáló tanúsított módszerre, valamint adott esetben annak feltüntetése, hogy teljes vagy részleges kártalanításra kerül-e sor;
                                 
                              
                                    v.
                                 
                                 
                                    a tervezett egységösszegek, beleértve a következőket:
                                    
                                                —
                                             
                                             
                                                az egységösszeg kódja és megnevezése,
                                             
                                          
                                                —
                                             
                                             
                                                az egységösszeg típusa (egységes vagy átlag),
                                             
                                          
                                                —
                                             
                                             
                                                adott esetben a kapcsolódó hozzájárulási arány,
                                             
                                          
                                                —
                                             
                                             
                                                adott esetben a teljes beavatkozás vonatkozásában kiválasztott eredménymutatók közül azok, amelyekkel a tervezett egységösszeg közvetlen és jelentős kapcsolatban áll,
                                             
                                          
                                                —
                                             
                                             
                                                amennyiben a beavatkozás mindkét támogatási formát, azaz vissza nem térítendő támogatásokat és pénzügyi eszközöket is magában foglal, az ezen egységösszegnek megfelelő támogatás formájának feltüntetése,
                                             
                                          
                                                —
                                             
                                             
                                                adott esetben annak feltüntetése, hogy a tervezett egységösszeg megfelel-e a vidékfejlesztési programból a 2014–2022 közötti időszakban átvitt kiadásoknak,
                                             
                                          
                                                —
                                             
                                             
                                                az (EU) 2021/2115 rendelet 22. cikkének (2) bekezdésében említett területi hatály alkalmazása esetén az ezen egységösszegnek megfelelő területcsoport feltüntetése,
                                             
                                          
                                                —
                                             
                                             
                                                amennyiben a beavatkozáshoz kiválasztott kimeneti mutató különböző mértékegységeket reprezentálhat, az ennek az egységösszegnek megfelelő mértékegység feltüntetése,
                                             
                                          
                                                —
                                             
                                             
                                                az említett egységösszeg tervezett éves értéke,
                                             
                                          
                                                —
                                             
                                             
                                                az érték ismertetése, beleértve adott esetben a maximális és minimális szintek változását. Erre az ismertetésre nincs szükség a többletköltségek és elmaradt bevételek alapján nyújtott kifizetéseknek megfelelő egységes egységösszegek esetében, amelyekre tanúsított módszer vonatkozik az (EU) 2021/2115 rendelet 82. cikkével összhangban;
                                             
                                          
                              
                                    vi.
                                 
                                 
                                    az éves tervezett egységösszegeket és az éves tervezett kimeneteket, valamint adott esetben a tervezett maximális vagy minimális egységösszegeket tartalmazó táblázat. A tervezett kimeneteknek adott esetben tartalmazniuk kell a további nemzeti finanszírozást is. A táblázatnak tartalmaznia kell továbbá a beavatkozáshoz kapcsolódó kifizetések várható éves indikatív szintjét, és adott esetben az átvitt kiadások vagy a pénzügyi eszközök szerinti lebontást. Amennyiben egy beavatkozás kimeneteit a tervek szerint több éven keresztül fizetik ki, annak érdekében, hogy azokat ne számítsák be többször az adott időszakban, az éves tervezett kimenetek csak az olyan kimenetek számának felelnek meg, amelyekre az indikatív tervek szerint az adott pénzügyi évben teljesítik az első kifizetést;
                                 
                              
                                    vii.
                                 
                                 
                                    az állami támogatás értékelésére vonatkozó információk, különösen annak meghatározása, hogy a beavatkozás az EUMSZ 42. cikkének hatályán kívül esik-e, valamint a támogatás elszámolásához használandó állami támogatási eszköz típusának feltüntetése;
                                 
                              
                  
                        f)
                     
                     
                        az egyes beavatkozástípusokra jellemző kiegészítő információk:
                        
                                    i.
                                 
                                 
                                    a közvetlen kifizetések formájában megvalósuló beavatkozások vonatkozásában:
                                    
                                                —
                                             
                                             
                                                az (EU) 2021/2115 rendelet III. címe II. fejezete 2. szakasza 2. alszakaszában említett alapszintű jövedelemtámogatás esetében a mezőgazdasági kistermelőknek nyújtott kifizetésekre vonatkozó konkrét információk és magyarázatok, beleértve a kifizetés maximális összegét és típusát (átalányösszeg vagy hektáronként),
                                             
                                          
                                                —
                                             
                                             
                                                az (EU) 2021/2115 rendelet 29. cikkében említett, átcsoportosítással nyújtható jövedelemtámogatás esetében konkrét információk és magyarázatok, beleértve a támogathatóságot, a kifizetett maximális hektárszámot, a területtartományokat és területcsoportokat,
                                             
                                          
                                                —
                                             
                                             
                                                az (EU) 2021/2115 rendelet 30. cikkében említett, a fiatal mezőgazdasági termelők részére nyújtott kiegészítő jövedelemtámogatás tekintetében az alábbiakra vonatkozó konkrét információk és magyarázatok:
                                                
                                                            —
                                                         
                                                         
                                                            az újonnan alapított vállalkozás fogalommeghatározására vonatkozó feltételek,
                                                         
                                                      
                                                            —
                                                         
                                                         
                                                            a támogatás típusa és időtartama,
                                                         
                                                      
                                                            —
                                                         
                                                         
                                                            adott esetben a kifizetett maximális hektárszám,
                                                         
                                                      
                                                            —
                                                         
                                                         
                                                            tájékoztatás a korábbi programmal való folytonosságról,
                                                         
                                                      
                                          
                                                —
                                             
                                             
                                                az éghajlat-politikai, környezetvédelmi és állatjóléti rendszerek esetében az (EU) 2021/2115 rendelet 31. cikkének (4) bekezdésében említett, a beavatkozás hatálya alá tartozó intézkedési területek megjelölése; annak feltüntetése, hogy a program hozzájárul-e az új kötelező követelményeknek való megfeleléshez legfeljebb 24 hónapig attól az időponttól számítva, amikor azok kötelezővé váltak a mezőgazdasági üzem számára,
                                             
                                          
                                                —
                                             
                                             
                                                az (EU) 2021/2115 rendelet III. címe II. fejezete 3. szakaszának 1. alszakaszában említett, termeléstől függő jövedelemtámogatási beavatkozások esetében:
                                                
                                                            —
                                                         
                                                         
                                                            a fehérjenövényekre vonatkozó beavatkozásokkal kapcsolatos információk,
                                                         
                                                      
                                                            —
                                                         
                                                         
                                                            a megcélzott ágazatok indokolása, nehézségeik, jelentőségük, a beavatkozás célja (a versenyképesség, a minőség vagy a fenntarthatóság javítása), valamint az, hogy ez a cél hogyan enyhíti a nehézségeket, illetve hogyan biztosítja az összhangot a 2000/60/EK irányelvvel, adott esetben, a selyemlepkére vonatkozó mértékegység és az egyedszámra való átszámítási arány;
                                                         
                                                      
                                          
                              
                                    ii.
                                 
                                 
                                    a vidékfejlesztési beavatkozásokkal kapcsolatban:
                                    
                                                —
                                             
                                             
                                                az (EU) 2021/2115 rendelet 70. cikkében említett beavatkozások esetében:
                                                
                                                            —
                                                         
                                                         
                                                            a támogatható terület típusának ismertetése,
                                                         
                                                      
                                                            —
                                                         
                                                         
                                                            a kötelezettségvállalások típusának (eredményalapú, irányításon alapuló vagy hibrid) és a végrehajtási mechanizmus megjelölése,
                                                         
                                                      
                                                            —
                                                         
                                                         
                                                            a szerződések időtartamának megjelölése,
                                                         
                                                      
                                                            —
                                                         
                                                         
                                                            annak feltüntetése, hogy a beavatkozás hozzájárul-e az új kötelező követelményeknek való megfeleléshez legfeljebb 24 hónapig attól az időponttól számítva, amikor azok kötelezővé váltak a mezőgazdasági üzem számára,
                                                         
                                                      
                                          
                                                —
                                             
                                             
                                                az (EU) 2021/2115 rendelet 71. cikkében említett beavatkozások esetében a kijelölt helyi közigazgatási egységek nemzeti jegyzékére mutató link, valamint az 1305/2013/EU európai parlamenti és tanácsi rendelet (5) 32. cikkének (1) bekezdésében említett egyes területkategóriák esetében a hátrányos természeti adottságú területek térképére mutató link (6),
                                             
                                          
                                                —
                                             
                                             
                                                az (EU) 2021/2115 rendelet 72. cikkében említett beavatkozások esetében a támogatható terület típusának megjelölése,
                                             
                                          
                                                —
                                             
                                             
                                                az (EU) 2021/2115 rendelet 73. cikkében említett beavatkozások esetében a beavatkozás hatályához kapcsolódó nem támogatható beruházások jegyzéke, amennyiben azok még nem szerepelnek a 4.7. alszakasz b) pontjában, valamint az erdészeti ágazatban végrehajtott beavatkozások esetében az olyan mezőgazdasági üzemek mérete, amelyek esetében a támogatás feltételeként ismertetni kell az erdőgazdálkodási tervben vagy azzal egyenértékű eszközben szereplő releváns információkat,
                                             
                                          
                                                —
                                             
                                             
                                                az (EU) 2021/2115 rendelet 74. cikkében említett beavatkozások esetében annak feltüntetése, hogy a beruházás az öntözött terület növekedését eredményezi-e, és
                                                
                                                            —
                                                         
                                                         
                                                            a meglévő öntözőberendezések fejlesztésére irányuló beruházások esetében a szükséges potenciális vízmegtakarítás százalékban kifejezve,
                                                         
                                                      
                                                            —
                                                         
                                                         
                                                            a jónál rosszabb állapotú víztesteket érintő meglévő öntözőberendezések fejlesztésére irányuló beruházások esetében a vízhasználat hatékony csökkentésére vonatkozó követelmény százalékban kifejezve,
                                                         
                                                      
                                          
                                                —
                                             
                                             
                                                az (EU) 2021/2115 rendelet 76. cikkében említett beavatkozások esetében:
                                                
                                                            —
                                                         
                                                         
                                                            a kártérítést eredményező küszöbérték feltüntetése,
                                                         
                                                      
                                                            —
                                                         
                                                         
                                                            a veszteségek kiszámításának módszertana és a kártalanítást eredményező tényezők,
                                                         
                                                      
                                                            —
                                                         
                                                         
                                                            a konkrét veszteségfedezet leírása, valamint a túlkompenzáció elkerülésére tervezett céltartalékok,
                                                         
                                                      
                                          
                                                —
                                             
                                             
                                                az (EU) 2021/2115 rendelet 77. cikkében említett LEADER beavatkozások esetében:
                                                
                                                            —
                                                         
                                                         
                                                            a LEADER-megközelítés várható hozzáadott értékének és alapelvei alkalmazásának ismertetése,
                                                         
                                                      
                                                            —
                                                         
                                                         
                                                            annak feltüntetése, hogy terveznek-e támogatást egynél több, az (EU) 2021/1060 európai parlamenti és tanácsi rendelet (7) 31. cikkének (4) bekezdésében említett alapból, és melyik vezető alappal;
                                                         
                                                      
                                          
                              
                  
                        g)
                     
                     
                        a WTO-nak való megfelelés, beleértve a következőket:
                        
                                    i.
                                 
                                 
                                    az (EU) 2021/2115 rendelet II. mellékletében felsorolt beavatkozások esetében a WTO mezőgazdasági megállapodása 2. melléklete (zöld doboz) azon bekezdésének feltüntetése, amelynek feltételeit a beavatkozás teljesíti;
                                 
                              
                                    ii.
                                 
                                 
                                    az (EU) 2021/2115 rendelet III. címe II. fejezete 3. szakaszának 1. alszakaszában említett, a termeléstől függő jövedelemtámogatásra vonatkozó opció esetében: annak közlése, hogy a beavatkozás megfelel a WTO mezőgazdasági megállapodása 6.5. cikkében előírt feltételeknek (kék doboz);
                                 
                              
                                    iii.
                                 
                                 
                                    annak kifejtése, hogy az i. vagy ii. alpont szerinti beavatkozás hogyan felel meg a zöld doboz vagy a kék doboz kritériumainak;
                                 
                              
                                    iv.
                                 
                                 
                                    az (EU) 2021/2115 rendelet 11. cikkének (1) bekezdésében említett beavatkozások esetében az Európai Gazdasági Közösség és az Amerikai Egyesült Államok között a GATT keretében létrejött, olajos magvakról szóló egyetértési megállapodásban (8) meghatározott, az olajos magvakra vonatkozó uniós WTO-jegyzékben szereplő határértékeknek való megfelelés tekintetében: annak feltüntetése, hogy a beavatkozás a megállapodás hatálya alá tartozó növényekre (szójabab, repcemag, napraforgómag, kivéve az étkezési célú napraforgómagot) irányul-e, és ha igen, a tervezett támogatási terület feltüntetése az érintett igénylési évre vonatkozóan.
                                 
                              
                  6.   Pénzügyi terv
            
            Ez a szakasz a következőket tartalmazza:
            6.1.   Áttekintő táblázat
            
            A tagállamoknak meg kell adniuk az (EU) 2021/2115 rendelet 112. cikkének (2) bekezdésében meghatározott elemeket.
            Azok a tagállamok, amelyek élni kívánnak az (EU) 2021/2115 rendelet 103. cikkében leírt, a pénzeszközök közötti átcsoportosítás lehetőségével, tájékoztatást nyújtanak erről a KAP stratégiai terv időszakának minden olyan éve tekintetében, amikor élni kívánnak ezzel a rugalmassági eszközzel. A tagállamok 2025-ben felülvizsgálhatják a 2027-es pénzügyi évre elkülönített összegekre vonatkozó döntésüket.
            Az áttekintő táblázatban megadott információknak lehetővé kell tenniük annak ellenőrzését, hogy az (EU) 2021/2115 rendelet 92., 93., 95., 97. és 98. cikkében előírt minimális kiadási követelmények teljesítéséhez szükséges előirányzatokat megfelelően tartalékba helyezték-e.
            Ezen az információn alapul a tagállamok által az (EU) 2021/2115 rendelet 92., 93., 95., 97. és 98. cikkében meghatározott minimális kiadási követelmények betartása érdekében tartalékba helyezett összegek levonásával kapott pénzügyi felső határok (fordított felső határok) kiszámítása.
            Az (EU) 2021/2115 rendelet 92–98. cikkében említett minimális és maximális összegeket mindig az (EU) 2021/2115 rendelet 87., 88. és 89. cikkében említett tagállami keretösszegek alapján kell kiszámítani az esetleges átcsoportosításokat követően.
            Ha azonban a tagállamok úgy döntenek, hogy forrásokat különítenek el az InvestEU, a LIFE és/vagy az Erasmus számára, a vonatkozó éves összegeket fel kell tüntetni az áttekintő táblázatban. Az (EU) 2021/2115 rendelet XI. melléklete nem módosul, és a minimális előirányzatokra vonatkozó valamennyi kötelezettséget össze kell vetni az említett rendelet XI. mellékletében szereplő összegekkel, amelyek nem zárják ki ezeket az egyedi előirányzatokat.
            Mivel a fiatal mezőgazdasági termelők tekintetében a minimális pénzügyi előirányzatokra vonatkozó előírás az EMGA-ból és az EMVA-ból egyaránt teljesíthető, azok a tagállamok, amelyek úgy döntenek, hogy az (EU) 2021/2115 rendelet XII. mellékletében meghatározott minimumnál magasabb összeget különítenek el, megjelölik az egyes alapok keretében a minimális előirányzatra vonatkozó követelmény teljesítéséhez felhasználandó összegeket. Ennek alapján történik majd a fordított felső határok kiszámítása.
            6.2.   Részletes pénzügyi információk, beavatkozásonkénti bontás és a kimenetek tervezése
            
            Az (EU) 2021/2115 rendelet 112. cikkének (3) bekezdésében említett részletes pénzügyi tervnek áttekintést kell nyújtania a KAP stratégiai terv végrehajtási időszaka alatt a tagállami előirányzatok kifizetéseinek várható indikatív szintjéről, valamint tájékoztatást kell adnia az EMVA-társfinanszírozási arányokról.
            7.   Irányítási rendszerek és koordinációs rendszerek
            
            7.1.   Az irányító szervek, irányító hatóságok és egyéb szervek azonosítása
            
            Ez az alszakasz a következőket tartalmazza:
            
                        a)
                     
                     
                        az egyes szervtípusok (illetékes hatóságok, irányító hatóságok, kifizető ügynökségek, adott esetben koordináló szerv, tanúsító szervek) esetében a felelősségi körükbe tartozó alapok megjelölése, valamint a felelős személyek neve és elérhetősége;
                        ugyanezeket az információkat kell megadni más szervek, például monitoringbizottságok, adott esetben felhatalmazott szervek és közreműködő szervek, valamint az AKIS, a KAP tervnek az (EU) 2021/1060 rendelet 48. cikke szerinti kommunikációs referense, továbbá a KAP-hálózat releváns koordinációs struktúrái esetében. A felhatalmazott és közreműködő szervek szerepét is meg kell határozni;
                     
                  
                        b)
                     
                     
                        az illetékes hatóság felépítésének és szervezetének rövid leírása;
                     
                  
                        c)
                     
                     
                        amennyiben a pénzügyi eszközök végrehajtását regionális hatóságokra ruházzák át, a pénzügyi eszközzel kapcsolatos művelet irányítási rendszerének leírása (az irányító hatóság és a kifizető ügynökség feladatainak átruházása, például a kedvezményezett kiválasztása, jelentéstétel, kifizetések, ellenőrzés).
                     
                  7.2.   A monitoring- és jelentéstételi rendszerek bemutatása
            
            A KAP stratégiai terv teljesítményének értékeléséhez szükséges információk rögzítése, fenntartása, kezelése és jelentése céljából létrehozott monitoring- és jelentéstételi rendszerek rövid leírása, ideértve az (EU) 2021/2115 rendelet 134. cikke szerinti éves teljesítményjelentés céljából létrehozott jelentéstételi rendszert.
            7.3.   A kontrollrendszerekre és a szankciókra vonatkozó információk
            
            a)   
                  IIER
               
            
            Az IIER-re vonatkozó információk a következőket tartalmazzák:
            
                        i.
                     
                     
                        a hatókör meghatározása, különös tekintettel arra, hogy alkalmazzák-e a rendszert a borágazat esetében az (EU) 2021/2115 rendelet 65. cikkében foglaltak szerint, illetve a feltételesség kérdése;
                     
                  
                        ii.
                     
                     
                        a mezőgazdasági parcella meghatározása, beleértve adott esetben a mezőgazdasági földterületet;
                     
                  
                        iii.
                     
                     
                        az IIER 2023. január 1-jétől kezdődő működésének, valamint annak megerősítése, hogy teljesülnek az (EU) 2021/2116 európai parlamenti és tanácsi rendelet (9) IV. címének II. fejezetében meghatározott követelmények;
                     
                  
                        iv.
                     
                     
                        az állatok azonosítására és nyilvántartására szolgáló, az (EU) 2021/2116 rendelet 65. cikke (4) bekezdésének c) pontjában és 66. cikke (1) bekezdésének g) pontjában említett rendszerekre vonatkozó információk;
                     
                  
                        v.
                     
                     
                        sor kerül-e automatikus kérelmezési rendszer alkalmazására;
                     
                  
                        vi.
                     
                     
                        a kontroll- és szankcionálási rendszerek leírása, különösen annak ismertetése, hogy a rendszer tartalmaz-e olyan szisztematikus ellenőrzéseket, amelyek olyan területeket is érintenek, ahol a legmagasabb a hibakockázat, valamint hogy az ellenőrzések szintje hogyan biztosítja a hatékony kockázatkezelést az (EU) 2021/2116 rendelet 60. cikkének (1) bekezdésének megfelelően. A szankciók tekintetében az információknak ismertetniük kell a KAP stratégiai tervben meghatározott, a beavatkozásokra vonatkozó támogathatósági kritériumoknak való meg nem felelés esetén kiszabható szankciókat. Ha a különböző beavatkozások esetében különböző kontroll- és szankcionálási rendszerek alkalmazására kerül sor, minden rendszerről tájékoztatást kell nyújtani.
                     
                  További információk nyújthatók a mezőgazdasági parcellák azonosítási rendszerével, a földrajzi térinformatikai rendszerrel, az állatalapú igénylési rendszerrel, valamint a területmegfigyelő rendszerrel kapcsolatban, amennyiben ezt a tagállam fontosnak tartja.
            b)   
                  Az IIER hatályán kívül eső beavatkozások kontroll- és szankcionálási rendszere
               
            
            Az IIER hatályán kívül eső EMGA- és EMVA-beavatkozások esetében az információknak a következőket kell tartalmazniuk:
            
                        i.
                     
                     
                        a szankcionálási rendszer rövid leírása a hatékonyság, az arányosság és a visszatartó erő elvével összhangban;
                     
                  
                        ii.
                     
                     
                        a kontrollrendszerek rövid leírása, beleértve adott esetben a pénzügyi eszközök sajátosságait;
                     
                  
                        iii.
                     
                     
                        rövid leírás arról, hogyan valósul meg a közbeszerzési szabályoknak való megfelelés;
                     
                  c)   
                  A feltételesség kontroll- és szankcionálási rendszere
               
            
            Ez az alszakasz a következőket tartalmazza:
            
                        i.
                     
                     
                        a feltételesség kontrollrendszerének leírása;
                     
                  
                        ii.
                     
                     
                        az ellenőrzések típusai az egyes JFGK-k és GAEC-ek tekintetében;
                     
                  
                        iii.
                     
                     
                        a szankcionálási rendszer ismertetése;
                     
                  
                        iv.
                     
                     
                        a megismétlődés és a szándékosság elvének meghatározása és alkalmazása;
                     
                  
                        v.
                     
                     
                        a mezőgazdasági kistermelőkre vonatkozó egyszerűsített kontrollrendszer alkalmazásának feltüntetése;
                     
                  
                        vi.
                     
                     
                        a feltételességi előírások és a jogszabályban foglalt gazdálkodási követelmények ellenőrzéséért felelős illetékes ellenőrző szervekre vonatkozó információk;
                     
                  d)   
                  Szociális feltételesség
               
            
            Ez az alszakasz a következőket tartalmazza:
            
                        i.
                     
                     
                        a szociális feltételesség kontrollrendszerének leírása;
                     
                  
                        ii.
                     
                     
                        a szociális feltételesség szankcionálási rendszerének leírása.
                        Amennyiben a szociális feltételesség alkalmazására 2024-től vagy 2025-től kerül sor, az i. és ii. pontban említett leírást legkésőbb a Bizottság által az (EU) 2021/2115 rendelet 119. cikkével összhangban jóváhagyott KAP stratégiai tervmódosításban kell megadni, a szociális feltételesség alkalmazásának kezdőéve előtt.
                     
                  8.   Korszerűsítés: AKIS és digitalizáció
            
            8.1.   Az AKIS általános szervezeti felépítése
            
            Ez az alszakasz tartalmazza a GYELV-en és az igényfelmérésen alapuló átfogó AKIS stratégiai megközelítés ismertetését, felvázolva, hogy a beavatkozások és intézkedések hogyan fognak együttesen hozzájárulni az (EU) 2021/2115 rendelet 6. cikkének (2) bekezdésében említett horizontális célkitűzéshez.
            8.2.   Annak ismertetése, hogy a tanácsadási szolgáltatások, a kutatás, a KAP-hálózatok és beavatkozások hogyan működnek együtt az AKIS keretében
            
            Ez az alszakasz ismerteti a tanácsadók, a kutatók és a KAP-hálózatok együttműködésének megszervezését. Fel kell tüntetni, hogy a tervezett intézkedéseket kombinálják-e a KAP stratégiai terv hatálya alá tartozó és azon kívül eső egyéb releváns intézkedésekkel vagy eszközökkel.
            8.3.   A mezőgazdasági tanácsadók szervezetének leírása
            
            Ez az alszakasz ismerteti, hogyan kerül sor a tanácsadás megszervezésére, integrálva az összes tanácsadót, kitérve az (EU) 2021/2115 rendelet 15. cikkének (2) bekezdésében és (4) bekezdésében említett valamennyi elemre, illetve eleget téve az említett rendelet 15. cikkének (3) bekezdésében foglalt, a pártatlanságra vonatkozó követelményeknek is.
            8.4.   Az innovációs támogatás módjának ismertetése
            
            Ez az alszakasz tartalmazza annak ismertetését, hogy az AKIS rendszeren belül hogyan kerül sor az innovációs támogatás és a tudásáramlás megszervezésére.
            8.5.   Digitalizációs stratégia
            
            Ebben az alszakaszban ismertetni kell a digitalizáció fellendítésére irányuló stratégiai megközelítést, ideértve az arra vonatkozó koncepció leírását, hogy a digitalizációs stratégia keretébe tartozó intézkedéseket hogyan szabják testre a régiók, vállalkozástípusok és népességcsoportok közötti digitális szakadékok elkerülése vagy csökkentése érdekében.
            9.   A KAP stratégiai tervek mellékletei
            
            9.1.   Az előzetes értékelésről és a 2001/42/EK európai parlamenti és tanácsi irányelvben (10)
               említett stratégiai környezeti vizsgálatról (SKV) szóló I. melléklet
            
            A KAP stratégiai tervnek az (EU) 2021/2115 rendelet 115. cikkének (1) bekezdésében említett I. melléklete tartalmazza az előzetes értékelés eredményeinek összefoglalását, valamint az előzetes értékelés és az SKV főbb ajánlásait.
            A KAP stratégiai terv előzetes értékelés keretében értékelendő elemei szerint az ajánlásokat az alábbiak szerint kell kategorizálni:
            
                        —
                     
                     
                        GYELV-elemzés és igényfelmérés,
                     
                  
                        —
                     
                     
                        beavatkozási logika/hozzájárulás a célkitűzésekhez,
                     
                  
                        —
                     
                     
                        külső/belső koherencia,
                     
                  
                        —
                     
                     
                        a költségvetési források elosztása,
                     
                  
                        —
                     
                     
                        kimenetek, eredmények, valamint a mérföldkövek és célok meghatározása,
                     
                  
                        —
                     
                     
                        az adminisztratív teher csökkentésére irányuló intézkedések,
                     
                  
                        —
                     
                     
                        pénzügyi eszközök,
                     
                  
                        —
                     
                     
                        SKV-specifikus ajánlások,
                     
                  
                        —
                     
                     
                        egyéb.
                     
                  Egyértelműen ki kell térni arra, hogyan orvosolták az ajánlásokban felvetett problémákat, vagy indokolni kell, hogy az ajánlásokat miért nem vették figyelembe.
            Meg kell adni a teljes előzetes értékelési jelentésekre és SKV-jelentésekre mutató linkeket.
            9.2.   A KAP stratégiai terv hatálya alá tartozó terület jelenlegi helyzetének GYELV-elemzéséről szóló II. melléklet
            
            A KAP stratégiai tervnek az (EU) 2021/2115 rendelet 115. cikkének (2) bekezdésében említett II. melléklete GYELV-elemzés formájában határozza meg az említett rendelkezésben előírt elemeket az említett rendelet 6. cikkének (1) és (2) bekezdése szerinti egyes célkitűzések tekintetében. A GYELV-elemzésnek a négy kulcsfontosságú elem – erősségek, gyengeségek, lehetőségek és veszélyek – köré kell szerveződnie, és jeleznie kell a kontextusmutatókon kívül felhasznált adatforrásokat.
            9.3.   A partnerekkel folytatott konzultációról szóló III. melléklet
            
            A KAP stratégiai tervnek az (EU) 2021/2115 rendelet 115. cikkének (3) bekezdésében említett III. melléklete tartalmazza a partnerekkel, főként az érintett regionális és helyi hatóságokkal folytatott konzultáció eredményeit, valamint a konzultáció megvalósítási módjának rövid leírását.
            9.4.   A gyapotra vonatkozó terményspecifikus támogatással kapcsolatos beavatkozásokról szóló IV. melléklet
            
            A KAP stratégiai tervnek az (EU) 2021/2115 rendelet 115. cikkének (4) bekezdésében említett IV. melléklete a következőket tartalmazza:
            
                        a GYELV-vel/igényfelméréssel és egyéb beavatkozásokkal való összhangot biztosító támogathatósági feltételek, különösen:
                        
                                    —
                                 
                                 
                                    azon objektív kritériumok, amelyek alapján a mezőgazdasági földterület és a fajták vonatkozásában engedélyezett a gyapottermesztés,
                                 
                              
                                    —
                                 
                                 
                                    engedélyezett fajták,
                                 
                              
                                    —
                                 
                                 
                                    minimális ültetési sűrűség és annak indokolása.
                                 
                              
                     
                        szöveges rész
                     
                  
                        A gyapotra vonatkozó terményspecifikus támogatás és a KAP stratégiai terv egyéb beavatkozásai közötti kiegészítő jelleg
                     
                     
                        szöveges rész
                     
                  9.5.   A kiegészítő nemzeti finanszírozásról szóló V. melléklet
            
            A KAP stratégiai tervnek az (EU) 2021/2115 rendelet 115. cikkének (5) bekezdésében említett V. mellékletében a következő információkat kell megadni minden olyan vidékfejlesztési beavatkozás esetében, amelynek tekintetében az (EU) 2021/2115 rendelet 115. cikke (5) bekezdésének a), b) és c) pontjában, valamint 146. cikkének első bekezdésében említett kiegészítő nemzeti finanszírozásra kerül sor:
            
                        Az (EU) 2021/2115 rendelet III. címe IV. fejezetének azon cikke, amely alapján a finanszírozásra sor kerül
                     
                     
                        szöveges rész
                     
                  
                        A finanszírozás odaítélésének nemzeti jogalapja
                     
                     
                        szöveges rész
                     
                  
                        A KAP stratégiai tervben szereplő, finanszírozásban részesülő beavatkozás
                     
                     
                        szöveges rész
                     
                  
                        A finanszírozás teljes költségvetése (euróban)
                     
                     
                        szám
                     
                  
                        Az (EU) 2021/2115 rendelet vonatkozó követelményeinek való megfelelés feltüntetése
                     
                     
                        I/N
                     
                  
                        Kiegészítő jelleg:
                        
                                    a)
                                 
                                 
                                    a kedvezményezettek számának növekedése;
                                 
                              
                                    b)
                                 
                                 
                                    magasabb támogatási intenzitás;
                                 
                              
                                    c)
                                 
                                 
                                    a beavatkozáson belüli egyes műveletek finanszírozása
                                 
                              
                     
                        Jelölje azokat, amelyek alkalmazandók, és adott esetben adjon meg további információkat.
                     
                  
                        Az EUMSZ 42. cikkének hatálya alá tartozik
                     
                     
                        I/N (ha NEM, tüntesse fel a támogatás elszámolásához használt állami támogatási eszközt)
                     
                  A gyümölcs- és zöldségágazat esetében az (EU) 2021/2115 rendelet 53. cikkében említett nemzeti pénzügyi támogatás tekintetében a következő információkat kell megadni:
            
                        A nemzeti pénzügyi támogatás éves becsült összege a gyümölcs- és zöldségágazatban érintett régiónként, valamint a tagállamonkénti teljes összeg
                     
                     
                        szöveges rész
                     
                  9.6.   Az átmeneti nemzeti támogatásról szóló VI. melléklet (adott esetben)
            A KAP stratégiai tervnek az (EU) 2021/2115 rendelet 115. cikkének (6) bekezdésében említett VI. melléklete adott esetben ágazatonként tartalmazza az említett rendelkezésben meghatározott elemeket az átmeneti nemzeti támogatások tekintetében:
            
                        a)
                     
                     
                        az átmeneti nemzeti támogatásban részesülő egyes ágazatok éves ágazatspecifikus pénzügyi keretösszege;
                        
                                    Ágazat
                                 
                                 
                                    Ágazatspecifikus pénzügyi keretösszeg (EUR)
                                 
                              
                                    2023
                                 
                                 
                                    2024
                                 
                                 
                                    2025
                                 
                                 
                                    2026
                                 
                                 
                                    2027
                                 
                              
                                     
                                 
                                 
                                    
                                       A tagállam tölti ki
                                    
                                 
                                 
                                    …
                                 
                                 
                                     
                                 
                                 
                                     
                                 
                                 
                                     
                                 
                              
                                    …
                                 
                                 
                                    …
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                              
                  
                        b)
                     
                     
                        adott esetben a támogatás maximális egységösszege az időszak minden egyes évére vonatkozóan, a maximális egységösszeg betartásával;
                        
                                    Ágazat
                                 
                                 
                                    Egységösszeg
                                 
                              
                                     
                                 
                                 
                                    
                                       A tagállam tölti ki
                                    
                                 
                              
                                    …
                                 
                                 
                                     
                                 
                              
                  
                        c)
                     
                     
                        adott esetben az (EU) 2021/2115 rendelet 147. cikke (2) bekezdésének második albekezdésével összhangban módosított referencia-időszakra vonatkozó információk;
                        
                                    Ágazat
                                 
                                 
                                    A módosított referencia-időszakra vonatkozó információk
                                 
                              
                                    …
                                 
                                 
                                     
                                 
                              
                  
                        d)
                     
                     
                        az átmeneti nemzeti támogatás és a KAP stratégiai terv beavatkozásai közötti kiegészítő jelleg rövid ismertetése.
                     
                  
               (1)  Az Európai Parlament és a Tanács (EU) 2021/783 rendelete (2021. április 29.) a környezetvédelmi és éghajlat-politikai program (LIFE) létrehozásáról és az 1293/2013/EU rendelet hatályon kívül helyezéséről (HL L 172., 2021.5.17., 53. o.).
            
               (2)  Az Európai Parlament és a Tanács (EU) 2021/817 rendelete (2021. május 20.) az Erasmus+ elnevezésű uniós oktatási és képzési, ifjúsági és sportprogram létrehozásáról és az 1288/2013/EU rendelet hatályon kívül helyezéséről (HL L 189., 2021.5.28., 1. o.).
            
               (3)  Az Európai Parlament és a Tanács 2000/60/EK irányelve (2000. október 23.) a vízpolitika terén a közösségi fellépés kereteinek meghatározásáról (HL L 327., 2000.12.22., 1. o.).
            
               (4)  Az Európai Parlament és a Tanács 1307/2013/EU rendelete (2013. december 17.) a közös agrárpolitika keretébe tartozó támogatási rendszerek alapján a mezőgazdasági termelők részére nyújtott közvetlen kifizetésekre vonatkozó szabályok megállapításáról, valamint a 637/2008/EK és a 73/2009/EK tanácsi rendelet hatályon kívül helyezéséről (HL L 347., 2013.12.20., 608. o.).
            
               (5)  Az Európai Parlament és a Tanács 1305/2013/EU rendelete (2013. december 17.) az Európai Mezőgazdasági Vidékfejlesztési Alapból (EMVA) nyújtandó vidékfejlesztési támogatásról és az 1698/2005/EK tanácsi rendelet hatályon kívül helyezéséről (HL L 347., 2013.12.20., 487. o.).
            
               (6)  Az 1305/2013/EU rendelet 32. cikkének (1) bekezdése alapján kijelölt valamennyi terület térképe.
            
               (7)  Az Európai Parlament és a Tanács (EU) 2021/1060 rendelete (2021. június 24.) az Európai Regionális Fejlesztési Alapra, az Európai Szociális Alap Pluszra, a Kohéziós Alapra, az Igazságos Átmenet Alapra és az Európai Tengerügyi, Halászati és Akvakultúra-alapra vonatkozó közös rendelkezések, valamint az előbbiekre és a Menekültügyi, Migrációs és Integrációs Alapra, a Belső Biztonsági Alapra és a határigazgatás és a vízumpolitika pénzügyi támogatására szolgáló eszközre vonatkozó pénzügyi szabályok megállapításáról (HL L 231., 2021.6.30., 159. o.).
            
               (8)  HL L 147., 1993.6.18., 26. o.
            
            
               (9)  Az Európai Parlament és a Tanács (EU) 2021/2116 rendelete (2021. december 2.) a közös agrárpolitika finanszírozásáról, irányításáról és monitoringjáról, valamint az 1306/2013/EU rendelet hatályon kívül helyezéséről (HL L 435., 2021.12.6., 187. o.).
            
               (10)  Az Európai Parlament és a Tanács 2001/42/EK irányelve (2001. június 27.) bizonyos tervek és programok környezetre gyakorolt hatásainak vizsgálatáról (HL L 197., 2001.7.21., 30. o.).
         
      
      
         
            II. MELLÉKLET
            A Bizottság és a tagállamok felelősségi körei az SFC2021 vonatkozásában
            1.   A Bizottság felelősségi körei
            
            
                     
                        1.1.
                     
                     
                        A tagállam és a Bizottság közötti hivatalos és biztonságos információcserét szolgáló elektronikus rendszer (a továbbiakban: SFC2021) működésének biztosítása. Az SFC2021 legalább az (EU) 2021/2115 rendelet szerinti mintadokumentumokban meghatározott információkat tartalmazza.
                     
                  
                     
                        1.2.
                     
                     
                        Az SFC2021 alábbi jellemzőinek biztosítása:
                        
                                    a)
                                 
                                 
                                    interaktív formanyomtatványok vagy a rendszer által a korábban rögzített adatok alapján automatikusan kitöltött formanyomtatványok;
                                 
                              
                                    b)
                                 
                                 
                                    automatikus számítások, amennyiben csökkentik a felhasználók kódolási erőfeszítéseit;
                                 
                              
                                    c)
                                 
                                 
                                    automatikus beágyazott ellenőrzések a továbbított adatok belső konzisztenciájára, valamint ezen adatoknak az alkalmazandó szabályokkal való összhangjára vonatkozóan;
                                 
                              
                                    d)
                                 
                                 
                                    az SFC2021 felhasználóit figyelmeztető, a rendszer által generált jelzések arra vonatkozóan, hogy bizonyos műveletek elvégezhetőek-e vagy sem;
                                 
                              
                                    e)
                                 
                                 
                                    a rendszerbe bevitt információk kezelésének online nyomon követése;
                                 
                              
                                    f)
                                 
                                 
                                    a korábbi adatok rendelkezésre állása egy adott programra vonatkozóan bevitt valamennyi információ tekintetében;
                                 
                              
                                    g)
                                 
                                 
                                    a 910/2014/EU európai parlamenti és tanácsi rendelet (1) szerinti olyan kötelező elektronikus aláírás elérhetősége, amelyet a bírósági eljárásokban bizonyítékként ismernek el.
                                 
                              
                  
                     
                        1.3.
                     
                     
                        Az SFC2021-re vonatkozó, a rendszer felhasználóira alkalmazandó információtechnológiai biztonságpolitika kidolgozása, összhangban a vonatkozó uniós szabályokkal, különösen a Bizottság (EU, Euratom) 2017/46 határozatával (2).
                     
                  
                     
                        1.4.
                     
                     
                        Az SFC2021-re vonatkozó biztonságpolitika meghatározásáért, fenntartásáért és megfelelő alkalmazásának biztosításáért felelős személy vagy személyek kijelölése.
                     
                  2.   A tagállamok felelősségi köre
            
            
                     
                        2.1.
                     
                     
                        Annak biztosítása, hogy az (EU) 2021/2115 rendelet VI. címével összhangban meghatározott tagállami programhatóságok, valamint az irányító hatóság felelőssége alá tartozó bizonyos feladatok ellátására azonosított szervek bevigyék az SFC2021-be az információtovábbítási felelősségük körébe tartozó adatokat és azok frissítéseit.
                     
                  
                     
                        2.2.
                     
                     
                        Annak biztosítása, hogy az információkat ne ugyanaz a személy ellenőrizze, aki az adattovábbításkor az adatot bevitte.
                     
                  
                     
                        2.3.
                     
                     
                        A 2.1. és 2.2. pontban említett feladatok szétválasztását biztosító intézkedések a tagállam SFC2021-hez automatikusan kapcsolódó irányítási és kontrollrendszerein keresztül.
                     
                  
                     
                        2.4.
                     
                     
                        A hozzáférési jogok kezeléséért felelős személy vagy személyek kinevezése az alábbi feladatok ellátása céljából:
                        
                                    a)
                                 
                                 
                                    a hozzáférést kérő felhasználók azonosítása, biztosítva, hogy ezek a felhasználók a szervezet alkalmazásában álljanak;
                                 
                              
                                    b)
                                 
                                 
                                    a felhasználók tájékoztatása a rendszer biztonságának megőrzésével kapcsolatos kötelezettségeikről;
                                 
                              
                                    c)
                                 
                                 
                                    annak ellenőrzése, hogy a felhasználók feladatkörük és szervezeti beosztásuk alapján jogosultak-e az általuk igényelt hozzáférésre;
                                 
                              
                                    d)
                                 
                                 
                                    a hozzáférési jogok megszüntetésének kérelmezése, ha azok már nem szükségesek vagy nem indokoltak;
                                 
                              
                                    e)
                                 
                                 
                                    minden gyanús eset haladéktalan jelentése, amely hátrányosan befolyásolhatja a rendszer biztonságát;
                                 
                              
                                    f)
                                 
                                 
                                    az esetleges változások jelentése révén a felhasználói azonosító adatok pontosságának folyamatos biztosítása;
                                 
                              
                                    g)
                                 
                                 
                                    az adatvédelemmel és az üzleti titokkal kapcsolatos szükséges óvintézkedések megtétele az uniós és nemzeti szabályoknak megfelelően;
                                 
                              
                                    h)
                                 
                                 
                                    a Bizottság tájékoztatása minden olyan változásról, amely hatással van a tagállami hatóságok vagy az SFC2021 felhasználóinak azon képességére, hogy a 2.1. pontban foglalt feladataikat ellássák, illetve amely befolyásolja az a)–g) pontokban említett feladatok ellátásával kapcsolatos személyes kapacitásukat.
                                 
                              
                  
                     
                        2.5.
                     
                     
                        A magánszemélyek magánéletének és személyes adatainak, valamint a jogi személyek üzleti titkainak a 2002/58/EK irányelvvel (3), valamint az (EU) 2016/679 (4) és az (EU) 2018/1725 európai parlamenti és tanácsi rendelettel (5) összhangban történő védelmére vonatkozó intézkedések kidolgozása.
                     
                  
                     
                        2.6.
                     
                     
                        Nemzeti, regionális vagy helyi információbiztonsági szakpolitikák elfogadása az SFC2021-hez való hozzáférésre vonatkozóan az SFC2021-et használó összes hatóságra alkalmazandó kockázatértékelés alapján, az alábbi szempontok figyelembevételével:
                        
                                    a)
                                 
                                 
                                    közvetlen felhasználás esetén a 2.4. pontban említett hozzáférési jogok kezeléséért felelős személy vagy személyek által végzett munka információtechnológiai biztonsági vonatkozásai;
                                 
                              
                                    b)
                                 
                                 
                                    az SFC2021-hez a 2.3. pontban említett tagállami igazgatási és kontrollrendszer részeként technikai interfészen keresztül kapcsolódó nemzeti, regionális vagy helyi számítógépes rendszerek esetében az említett rendszerekre vonatkozó olyan biztonsági intézkedések, amelyek lehetővé teszik az SFC2021 biztonsági követelményeivel való összehangolást, és kiterjednek az alábbiakra:
                                    
                                                i.
                                             
                                             
                                                fizikai biztonság;
                                             
                                          
                                                ii.
                                             
                                             
                                                az adathordozók és a hozzáférés ellenőrzése;
                                             
                                          
                                                iii.
                                             
                                             
                                                a tárolás ellenőrzése;
                                             
                                          
                                                iv.
                                             
                                             
                                                hozzáférés és jelszóellenőrzés;
                                             
                                          
                                                v.
                                             
                                             
                                                nyomon követés;
                                             
                                          
                                                vi.
                                             
                                             
                                                összekapcsolás az SFC2021-gyel;
                                             
                                          
                                                vii.
                                             
                                             
                                                kommunikációs infrastruktúra;
                                             
                                          
                                                viii.
                                             
                                             
                                                emberierőforrás-menedzsment a foglalkoztatás előtt, alatt és után;
                                             
                                          
                                                ix.
                                             
                                             
                                                a biztonsági események kezelése.
                                             
                                          
                              
                  
                     
                        2.7.
                     
                     
                        Kérésre a 2.6. pontban említett szakpolitikákat tartalmazó dokumentumoknak a Bizottság rendelkezésére bocsátása.
                     
                  
                     
                        2.8.
                     
                     
                        A nemzeti, regionális vagy helyi információtechnológiai biztonságpolitikák alkalmazásának fenntartásáért és biztosításáért felelős, az 1.4. pontban említett, a Bizottság által kijelölt személlyel vagy személyekkel kapcsolattartóként eljáró személy vagy személyek kijelölése.
                     
                  3.   A Bizottság és a tagállamok közös felelősségi körei
            
            
                     
                        3.1.
                     
                     
                        Hozzáférés biztosítása közvetlenül egy interaktív felhasználói felületen (azaz webalkalmazáson) vagy egy előzetesen meghatározott protokollt alkalmazó technikai interfészen (azaz webszolgáltatásokon) keresztül, amely automatikus adatszinkronizálást és -továbbítást teszt lehetővé a tagállami információs rendszerek és az SFC2021 között.
                     
                  
                     
                        3.2.
                     
                     
                        Az elektronikus adatcsere során a tagállam felől a Bizottság részére, valamint fordított irányban történő elektronikus adattovábbítás időpontjának meghatározása, amely az érintett dokumentum benyújtási időpontjának tekintendő.
                     
                  
                     
                        3.3.
                     
                     
                        A hivatalos adatok SFC2021-en keresztül történő megosztásának biztosítása (a vis maior esetének kivételével), továbbá annak biztosítása, hogy az SFC2021-be beágyazott elektronikus formanyomtatványokban megadott információkat (a továbbiakban: strukturált adatok) ne helyettesítsék nem strukturált adatokkal, és következetlenség esetén a strukturált adatok elsőbbséget élvezzenek a nem strukturált adatokkal szemben.
                        
                           Vis maior, az SFC2021 hibás működése vagy az SFC2021-gyel való kapcsolat hiánya esetén a tagállam a Bizottság előzetes jóváhagyásával a Bizottság által meghatározott feltételek mellett más formában is elküldheti a dokumentumokat. Amennyiben a vis maior oka megszűnik, az érintett fél késedelem nélkül beviszi az SFC2021-be a papíron már megadott információkat.
                     
                  
                     
                        3.4.
                     
                     
                        Az SFC2021 portálon közzétett információtechnológiai biztonsági feltételeknek és az SFC2021 keretében a Bizottság által az adattovábbítás biztonsága érdekében végrehajtott intézkedéseknek való megfelelés biztosítása, különös tekintettel a 2.3. pontban említett tagállami igazgatási és kontrollrendszerek keretében alkalmazott technikai interfészre.
                     
                  
                     
                        3.5.
                     
                     
                        Az SFC2021-n keresztül továbbított és tárolt adatok védelme érdekében elfogadott biztonsági intézkedések végrehajtása és hatékonyságuk biztosítása.
                     
                  
                     
                        3.6.
                     
                     
                        Az SFC2021-re vonatkozó információtechnológiai biztonságpolitika, valamint a releváns nemzeti, regionális vagy helyi információtechnológiai biztonságpolitikák frissítése és éves felülvizsgálata technológiai változások, új veszélyek azonosítása vagy más releváns fejlemények esetén.
                     
                  
               (1)  Az Európai Parlament és a Tanács 910/2014/EU rendelete (2014. július 23.) a belső piacon történő elektronikus tranzakciókhoz kapcsolódó elektronikus azonosításról és bizalmi szolgáltatásokról, valamint az 1999/93/EK irányelv hatályon kívül helyezéséről (HL L 257., 2014.8.28., 73. o.).
            
               (2)  A Bizottság (EU, Euratom) 2017/46 határozata (2017. január 10.) az Európai Bizottság kommunikációs és információs rendszereinek biztonságáról (HL L 6., 2017.1.11., 40. o.).
            
               (3)  Az Európai Parlament és a Tanács 2002/58/EK irányelve (2002. július 12.) az elektronikus hírközlési ágazatban a személyes adatok kezeléséről, feldolgozásáról és a magánélet védelméről (Elektronikus hírközlési adatvédelmi irányelv) (HL L 201., 2002.7.31., 37. o.).
            
               (4)  Az Európai Parlament és a Tanács (EU) 2016/679 rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (általános adatvédelmi rendelet) (HL L 119., 2016.5.4., 1. o.).
            
               (5)  Az Európai Parlament és a Tanács (EU) 2018/1725 rendelete (2018. október 23.) a természetes személyeknek a személyes adatok uniós intézmények, szervek, hivatalok és ügynökségek általi kezelése tekintetében való védelméről és az ilyen adatok szabad áramlásáról, valamint a 45/2001/EK rendelet és az 1247/2002/EK határozat hatályon kívül helyezéséről (HL L 295., 2018.11.21., 39. o.).